**นายกเทศมนตรีตำบลห้วยยอด เป็นประธานการประชุมคณะกรรมการพัฒนาเทศบาล ครั้งที่ 1/2565 เพื่อพิจารณา(ร่าง)แผนพัฒนาท้องถิ่น (พ.ศ.2561-2565)**

วันนี้ (18 พ.ค.65) เวลา 14.00 น. ที่ห้องประชุมเทศบาลตำบลห้วยยอด นายธวัชชัย วรพงศ์พัฒน์ นายกเทศมนตรีตำบลห้วยยอด เป็นประธานการประชุมคณะกรรมการพัฒนาเทศบาลตำบลห้วยยอด ครั้งที่ 1/2565 เพื่อพิจารณา(ร่าง)แผนพัฒนาท้องถิ่น (พ.ศ.2561-2565) เพิ่มเติมหรือเปลี่ยนแปลง ครั้งที่ 4 และ (ร่าง)แผนพัฒนาท้องถิ่น (พ.ศ.2566-2570) เพิ่มเติมหรือเปลี่ยนแปลง ฉบับที่ 1 ทั้งนี้เพื่อตอบสนองความต้องการของประชาชน และสามารถบริหารโครงการและงบประมาณให้เกิดประโยชน์สูงสุดแก่ประชาชนต่อไป โดยมีคณะผู้บริหาร หัวหน้าส่วนราชการ คณะกรรมการพัฒนาเทศบาล และเจ้าหน้าที่ที่เกี่ยวข้องเข้าร่วมประชุม โดยที่ประชุมให้เห็นชอบ(ร่าง)แผนพัฒนาท้องถิ่น (พ.ศ.2561-2565) เพิ่มเติมหรือเปลี่ยนแปลง ครั้งที่ 4 และ (ร่าง)แผนพัฒนาท้องถิ่น (พ.ศ.2566-2570) เพิ่มเติมหรือเปลี่ยนแปลง ฉบับที่ 1

ในการนี้ ประธานได้แจ้งผลการติดตามและประเมินผลแผนพัฒนาเทศบาลตำบลห้วยยอด ไตรมาส 1-2 (เดือนตุลาคม 2564- มีนาคม2565 ) โดยมีผลการดำเนินงานประจำปีงบประมาณ พ.ศ. 2565 รอบ 6 เดือน จำนวน 35 รายการ (นับเฉพาะโครงการที่สิ้นสุดไตรมาสที่ 2) ปรากฏว่ามีโครงการที่ดำเนินการเสร็จสิ้น จำนวน 24 รายการ คิดเป็นร้อยละ 68.57 ไม่มีโครงการที่อยู่ระหว่างดำเนินการและไม่ได้ดำเนินการ แต่มีโครงการที่งดดำเนินการเนื่องจากสถานการณ์การโรคติดเชื้อไวรัสโคโรนา 2019 (Covid-19) จำนวน 11 รายการ คิดเป็นร้อยละ 31.43 นอกจากนี้ที่ประชุมยังได้รับรองรายงานการประชุม ครั้งที่2/2564 เมื่อวันที่ 28 ธันวาคม 2564

พิมมาส จันทร์ผ่อง/นักประชาสัมพันธ์ชำนาญการ/ข่าว